**Өскемен қаласы әкімдігінің «№ 42 балабақша-бөбекжайы» Коммуналдық мемлекеттік қазыналық кәсіпорнының**

**сыбайлас жемқорлыққа қарсы стандарты**

Осы сыбайлас жемқорлыққа қарсы стандарт Өскемен қаласы әкімдігінің «№ 42 балабақша-бөбекжайы» КМҚК қызметінде жемқорлық көріністерінің алдын алуға және оның қызметкерлері арасында жемқорлық көріністеріне нөлдік төзімділікті арттыруға бағытталған ұсыныстар жүйесін орнату мақсатында әзірленді.

**1. Қоғамдық қатынас саласының атауы:** білім.

**2. Сыбайлас жемқорлыққа қарсы стандартты әзірлеушінің атауы:**Өскемен қаласы әкімдігінің «№ 42 балабақша-бөбекжайы» КМҚК.

**3. Қоғамдық қатынастардың жеке саласына жұмыс істейтін тұлғалардың іс-қимыл қағидалары**:

**3.1. Сыбайлас жемқорлыққа қарсы стандартпен қозғалатын салада жеке және заңды тұлғалардың құқықтары мен заңды мүдделерін жүзеге асыру:**

* Қазақстан Республикасының Конституциясына және заңдарына, Қазақстан Республикасы Президенті мен Үкіметінің актілеріне және басқа да нормативтік құқықтық актілерге сәйкес қызметті жүзеге асыру;
* білім саласында мемлекеттік саясатты қалыптастыру және жүзеге асыру, Қазақстан Республикасы азаматтарының білім алуға деген конституциялық құқықтарын қамтамасыз ету;
* ұлттық және жалпы адами құндылықтар, ғылым және тәжірибе жетістіктері негізінде тұлғаның қалыптасуы, дамуы және кәсіби қалыптасуына бағытталған сапалы білім алуы үшін қажетті жағдайлар жасау;
* азаматтыққа және патриоттыққа, өз Отаны – Қазақстан Республикасын сүюге, мемлекеттік рәміздерді құрметтеуге, халқымыздың салт-дәстүрлерін құрметтеуге, кез келген сыбайлас жемқорлыққа және қоғамға қарсы құбылыстарға төзбеушілікпен қарауға тәрбиелеу;
* әлемдік және отандық мәдениет жетістіктеріне тарту; қазақ халқының және республикамыздағы өзге де халықтардың салт-дәстүрлері мен тарихын зерттеу, мемлекеттік, орыс және шетел тілдерін меңгеру;
* білім беру ұйымдарының автономдылығын, дербестігін кеңейту, білім беруді басқаруды демократияландыру және алқалылық;
* мектепке дейінгі жастағы балаларға тәрбие және білім беру ұйымдарына инновациялық педагогикалық технологияларды ақпараттандыру негізінде, халықаралық коммуникациялық жаһандандыру желісіне шығу жолымен енгізу;
* балабақшадағы педагог қызметкерлердің әлеуметтік мәртебесін арттыруды қамтамасыз ету;
* азаматтар мен заңды тұлғалардың құқықтары, бостандықтары және заңды мүдделерінің сақталуын және қорғалуын қамтамасыз ету, азаматтардың арыз-өтініштерін заңнамамен белгіленген мерзім мен тәртіпте қарау, олар бойынша қажетті шаралар қабылдау;
* лауазымдық міндеттерін орындау кезінде азаматтың жеке өміріне, ар-намысы мен абыройына қатысты мәліметті жарияламау, Қазақстан Республикасының заңнамасымен қарастырылған жағдайлардан басқа жағдайда олардан бұндай ақпарат талап етпеу;
* кез келген мүдделер шиеленісінің пайда болуын болдырмау бойынша шаралар қабылдау;
* жеке және заңды тұлғалардың құқықтары мен заңды мүдделерін қозғайтын шешімдерді қабылдауда ашықтықты қамтамасыз ету;
* заңмен белгіленген тәртіптік, әкімшілік немесе қылмыстық жауапкершілікке тартылатын қателіктер мен өзге де құқық бұзушылықтарға жол бермеуге;
* балабақшада Қазақстан Республикасының еңбек заңнамасының орындалуын қамтамасыздандыруды және КМҚК-ның еңбек тәртіптемесі мен жағдайларының сақталуын қамтамасыз ету.

**3.2. Өз құзыреті шегінде басқарушылық және өзге де шешімдер даярлау және қабылдау:**

* өз құзыреті шегінде қоғамда сыбайлас жемқорлыққа төзбеушілік құндылықтар жүйесін қалыптастыру және нығайту бойынша қызметті жүзеге асыру;
* мүдделер шиеленісінің алдын алу және шешу бойынша шаралар қабылдау, өзінің қызметтік міндеттерін атқару кезінде жеке қызығушылықты, сыбайлас жемқорлықты болғызбау және сыйлықтарды қабылдамау;
* КМҚК басшысының құзыретіне кіретін шешімдерді қабылдау кезінде, өзінің заңды міндеттерін орындаумен байланысты ешқандай материалдық игіліктерді, қызметтер және өзге де артықшылықтарды қабылдауға;
* қызметтік тәртіпті, ішкі еңбек тәртібін, қызметтік және педагогикалық этиканы мүлтіксіз сақтау;
* еңбек тәртібін, ішкі еңбек тәртібі ережесін сақтау, берілген уәкілеттіктерін тиімді пайдалану;
* өзінің қызметтік міндеттерін адал, риясыз және сапалы атқару; жұмыс уақытын ұтымды пайдалану;
* әріптестеріне, басшыларына және өзге де лауазымды тұлғаларға сыйлықтарды сыйламауға және мүліктік пайда, игіліктер не артықшылықтар алу үшін лауазымдық өкілеттіктерін пайдаланбауға;
* сыбайлас жемқорлыққа қарсы іс-қимылда, сыбайлас жемқорлық құқық бұзушылықтарды ашуда белсенділік таныту.

**3.3. Нормативтік құқықтық актілердің жобаларын дайындау кезінде:**

Нормативтік-құқықтық актілердің жобалары басқарма қызметкерлерімен "Құқықтық актілер туралы" Қазақстан Республикасының 2016 жылғы 6 сәуірдегі № 480-V ҚР Заңының талаптарына қатаң сәйкестікте әзірленеді және олар:

* заңмен белгіленген азаматтардың құқықтары мен бостандықтарын бұзбауға;
* заңды тұлғалардың заңды мүдделерін бұзбауға;
* жоғары деңгейдегі нормативтік құқықтық актілерге қайшы келмеуге;
* нормативтік құқықтық актіні шығарған органның құзыреті шегінен шықпауға тиіс.

**3.4. Тіршілік әрекеті саласының ерекшелігіне байланысты туындайтын өзге қарым қатынастар кезінде қызметкерлер:**

* заңмен белгіленген тәртіптік, әкімшілік немесе қылмыстық жауапкершілікке тартылатын қателіктер мен өзге де құқық бұзушылықтарға жол бермеуге;
* іскерлік әдеп пен ресми тәртіп ережелерін сақтауға;
* мемлекет мүдделеріне шығын келтіретін, мемлекеттік органдардың жұмысына бөгет болатын және тиімділігін түсіретін әрекеттерге төтеп беруге;
* басқа мемлекеттік қызметкерлер тарапынан қызметтік әдеп нормаларының бұзылуын болдырмау немесе бетін қайтару бойынша шаралар қолдануға;
* ұжымда, әріптестердің ар намысы мен абыройына нұқсан келтіретін жеке және кәсіптік қасиеттерін талқылаудан ұстануға;
* басшылықтың тапсырмаларын орындау барысында тек объективті және тексерілген ақпараттар ұсынуға міндетті;
* олардың қызмет нәтижелерін бағалауда, сондай-ақ көтермелеу және жазалау шараларын қолдануда әділдік пен объективтілік танытуға;
* әріптестер арасында өздерінің лауазымдық міндеттерін орындау барысында пайда болған мүдделер қақтығысын реттеу бойынша дер кезінде түбегейлі шаралар қолдану.

**4. Өзге де шектеулер мен тыйым салулар:**

КМҚК қызметкерлері:

* Қазақстан халқының бірлігі мен елдегі ұлтаралық келісімді нығайтуға ықпал етуге, мемлекеттік және басқа тілдерге, Қазақстан халқының салт-дәстүрлеріне құрметпен қарауға;
* адал, әділ, қарапайым болуға, жалпы қабылданған моральдық-әдептілік нормаларын сақтауға, азаматтармен және әріптестерімен қарым-қатынаста сыпайылық пен әдептілік танытуға;
* өздері қабылдайтын шешімдердің заңдылығы мен әділдігін қамтамасыз етуге;
* жеке және заңды тұлғалардың құқықтары мен заңды мүдделерін қозғайтын шешімдерді қабылдаудың ашықтығын қамтамасыз етуге;
* мемлекет мүддесіне нұқсан келтіретін, мемлекеттік органдардың жұмыс істеу тиімділігіне кедергі жасайтын немесе тиімділігін төмендететін іс-әрекеттерге қарсы тұруға;
* қызметтік міндеттерін тиімді атқару үшін өзінің кәсіби деңгейі мен біліктілігін арттыруға, Қазақстан Республикасының заңдарында белгіленген шектеулер мен тыйымдарды сақтауға;
* өзінің іс-әрекетімен және мінез-құлқымен қоғам тарапынан айтылатын сынға себепкер болмауға, сынағаны үшін қудалауға жол бермеуге, орынды сынды кемшіліктерді жою мен өзінің қызметін жақсарту үшін пайдалануға;
* жеке сипаттағы мәселелерді шешу кезінде мемлекеттік органдардың, ұйымдардың, мемлекеттік қызметшілер мен өзге де адамдардың қызметіне ықпал ету үшін өзінің қызметтік жағдайын пайдаланбауға;
* шындыққа сәйкес келмейтін мәліметтерді таратпауға;
* мемлекеттік меншіктің сақталуын қамтамасыз етуге, өзіне сеніп тапсырылған мемлекеттік меншікті, автокөлік құралдарын қоса алғанда, ұтымды, тиімді және тек қызметтік мақсатта ғана пайдалануға;
* қызметтік тәртіпті бұлжытпай сақтауға, өзінің қызметтік міндеттерін адал, бейтарап және сапалы атқаруға, жұмыс уақытын ұтымды және тиімді пайдалануға;
* мемлекеттік қызмет көрсету сапасын арттыру бойынша тұрақты түрде шаралар қабылдауға, мемлекеттік көрсетілетін қызметтердің тұтынушысы ретінде толығымен халықтың сұранысына бағдар ұстануға;
* жасағаны үшін заңнамада тәртіптік, әкімшілік немесе қылмыстық жауаптылық көзделген құқық бұзушылықтар мен теріс қылықтарды жасауға жол бермеуге;
* азаматтық қызметшілердің сырт келбеті олардың қызметтік міндеттерін орындау кезінде мемлекеттік аппараттың беделін нығайтуға ықпал етуге, іскерлікпен, ұстамдылықпен және ұқыптылықпен ерекшеленетін жалпы қабылданған іскерлік талаптарына сай болуға тиіс.

**Өскемен қаласы әкімдігінің**

**«№ 42 балабақша-бөбекжайы»**

**КМҚК директоры С.И. Рахманова**